કહે છે કે દરેક વ્યક્તિની અંદર એક અન્ડરડૉગ પડેલો જ હોય છે. એટલે જ આવી લાખ અવરોધોને પાર કરીને સફળ થવાની વાર્તા કહેતી ફિલ્મ નસ-નસમાં પ્રેરણાનાં ઇન્જેક્શન આપે એવી હોવી જોઈએ. અફસોસ કે આવું કોઈ પ્રોત્સાહન કે રોમાંચ આ ફિલ્મ આપી શકી નથી. ફિલ્મના ટ્રેલરમાં સ્પોર્ટસમાંથી પૉલિટિક્સ હટાવવાની જે વાત કરેલી એને પણ માત્ર અડકીને ભૂલી જવામાં આવી છે. આખી ફિલ્મના બે જબ્બર પ્લસ-પૉઇન્ટ હોય તો એ છે માધવન અને રિતિકાના પર્ફોર્મન્સ. જોકે એના માટે કંઈ થિયેટર સુધી લાંબા ન થઈએ તો ચાલે.